SINTEZA 
obiecțiilor și propunerilor la proiectul Hotărârii Guvernului
pentru modificarea anexei nr.1 la Hotărârea Guvernului nr. 602/2024 cu privire la 
constituirea, organizarea și funcționarea Instituției Publice 
Oficiul Național pentru Dezvoltarea Infrastructurii ,,Moldova-Proiect”

	
	Participantul la avizare (expertizare)/consultare publică 
	Conținutul obiecției/
propunerii (recomandării)
	Argumentarea 
autorului proiectului

	                                                                  Avizare și consultare publică

	
	Cancelaria de Stat
nr. 30-69-7042 din 16.02.2026
	Informează despre lipsa de obiecții și propuneri.

Totodată, s-a atras atenția asupra prevederilor art. 17 alin. (2) din Legea finanțelor publice și responsabilității bugetar-fiscale nr. 181/2014, potrivit cărora se interzice punerea în aplicare a deciziilor care conduc la majorarea cheltuielilor bugetare în cazul în care impactul financiar al acestora nu este prevăzut în bugetul aprobat.
	S-a luat act de informare.

	
	Congresul Autorităților Locale din Moldova 
nr. 225 din 23.06.2026
	Informează despre lipsa de obiecții și propuneri.

	S-a luat act de informare.

	
	Ministerul Muncii și Protecției Sociale
nr. 04/3337 din 19.06.2026
	Informează despre lipsa de obiecții și propuneri.

	S-a luat act de informare.

	
	Oficiul Național pentru Dezvoltarea Infrastructurii
,,Moldova-Proiect” 
nr. 198 din 25.06.2026
	Informează despre lipsa de obiecții și propuneri.

	S-a luat act de informare.

	
	Ministerul Agriculturii și Industriei Alimentare
nr. 23-02/1001 din08.04.2026
	Informează despre lipsa de obiecții și propuneri.

	S-a luat act de informare.

	
	Ministerul Dezvoltării Economice și Digitalizării al Republicii Moldova
nr. 03-2262 din 06.07.2026
	La pct.1, subpct.1.2 din proiect, prin care se propune completarea pct.10 din Statut cu subpct. 10.14¹.5, ce atribuie Instituției Publice Oficiul Național pentru Dezvoltarea Infrastructurii „Moldova-Proiect” funcția de asigurare a încheierii, evidenței și monitorizării contractelor cu membrii comitetelor tehnice, se impune revizuirea normei în vederea corelării acesteia cu prevederile art.6 din Legea nr.329/2025 privind Fondul național de dezvoltare a sistemului de documente normative în construcții. 
Art.6 alin.(1) lit.f) din legea citată prevede că, pentru serviciile de consultanță și suport metodologic, contractele de prestări servicii se încheie între organul central de specialitate în domeniul construcțiilor și membrii comitetelor tehnice, iar alin.(3) al aceluiași articol stabilește că, pentru activitățile de avizare și coordonare a proiectelor de normative tehnice în construcții, contractele se încheie între elaboratorul proiectelor și membrii comitetelor tehnice. 
În acest context, formularea propusă, care atribuie Instituției Publice Oficiul Național pentru Dezvoltarea Infrastructurii „Moldova-Proiect” funcția de asigurare a încheierii contractelor cu membrii comitetelor tehnice, nu distinge între cele două categorii de raporturi juridice reglementate de lege și poate genera neclarități privind titularul competenței de încheiere a contractelor. Prin urmare, norma urmează a fi revizuită și corelată cu art.6 din Legea nr.329/2025, prin delimitarea expresă a atribuțiilor Instituției Publice în raport cu competențele stabilite de lege.
	Nu se acceptă.
Activitățile pentru care urmează a fi remunerate comitetele tehnice, specificate în art.6 alin.(1) lit. f) și art. 6 alin.(3) din Legea nr.329/2025 privind Fondul național de dezvoltare a sistemului de documente normative în construcții, reprezintă servicii și activități diferite, astfel fiind aplicat modul de remunerare diferențiat.
Totodată, organul central de specialitate este în drept să delege sarcini către instituțiile subordonate.
Întru executarea art.6 alin.(1) lit.f) din Legea nr.329/2025, prin subpct. 10.14¹.5, Instituției Publice Oficiul Național pentru Dezvoltarea Infrastructurii „Moldova-Proiect” i se atribuie funcția de asigurare a încheierii, evidenței și monitorizării contractelor cu membrii comitetelor tehnice, iar  pentru claritate, subct. 10.14¹.5 va fi completat cu cele menționate supra. 

	
	Ministerul Energiei
nr. 05-1743 din 02.07.2026
	La pct. 1.2 din proiect, referitor la completarea pct. 10 cu subpct. 10.141, se propune revizuirea modului de numerotare a subpunctelor, prin utilizarea numerotării de tipul „1), 2), 3) etc.”, în conformitate cu prevederile art. 52 și 53 din Legea nr. 100/2017 cu privire la actele normative, în vederea asigurării unei structuri unitare, clare și conforme exigențelor tehnicii legislative. 

	Se acceptă.
 Conform prevederilor art. 52 alin. (3) din Legea nr. 100/2017 cu privire la actele normative, pentru interpretare corectă și aplicare comodă, punctele pot fi divizate în subpuncte care se numerotează prin adăugarea consecutivă a cifrelor arabe, până la gradul de detaliere necesar, Hotărârea Guvernului nr. 602/2024 cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova–Proiect” fiind numerotată în modul menționat supra.
Astfel, s-a parcurs la continuitatea numerotării actului legislativ întru obținerea consecutivității și coerenței.

	
	Ministerul Finanțelor
nr. 09/2-03/490/1109 din 09.07.2026
	Sesizăm că, pe parcursul anului curent în cadrul ședințelor organizate cu reprezentanții Ministerului Infrastructurii și Dezvoltării Regionale s-a pus în discuție problema unor activități din cadrul ministerului care ar putea fi preluate de către I .P. Oficiul Național pentru Dezvoltarea Infrastructurii ,,Moldova-Proiect”. În acest sens, se propune revizuirea suplimentară a funcțiilor Oficiului, în scopul completării funcțiilor și atribuțiilor acestuia.
	S-a luat act de informare.
Prin completarea punctului 10 din Hotărârea Guvernului nr. 602/2024 cu subpunctul  10.141. s-au delegat atribuțiile în domeniul implementării și promovării programelor și proiectelor de dezvoltare a sistemului de documente normative în construcții deținute de către minister, pentru a fi preluate de  I.P. ONDIMP, conform Legii nr. 329/2025 privind Fondul național de dezvoltare a sistemului de documente normative în construcții.

	
	
	La Nota de fundamentare. 
Potrivit compartimentului 4.2 din Nota de fundamentare, se menționează că costurile necesare pentru implementarea proiectului de hotărâre vor fi acoperite din sursele Fondului național de dezvoltare a sistemului de documente normative în constricție. Totodată, autorul prezintă informația fragmentată, fără a specifica necesarul mijloacelor financiare pentru întreținerea personalului dedicat activităților respective. 
De asemenea, informăm că alocațiile Fondului național de dezvoltare a sistemului de documente normative în constricție sunt planificate atât la capitolul venituri, cât și la cheltuieli în legile bugetare anuale. Astfel, în dependență de nivelul de executare și capacitatea instituției de valorificare a mijloacelor, acestea vor fi ajustate în cadrul elaborării CBTM 2027-2029.
	Se acceptă.
Nota a fost completată.





Subsidiar, sumele planificate pentru întreținerea personalului dedicat activităților respective, în dependență de numărul de persoane, ulterior  aprobate, vor fi prezentate în cadrul elaborării CBTM.

	                                                              Expertizare

	
	Centrul Național Anticorupție
nr. 06/2/13136 din 23.07.2026
	Proiectul de hotărâre a Guvernului privind modificarea Hotărârii Guvernului nr. 602/2024 cu privire la constituirea, organizarea și funcționarea Instituției Publice Oficiul Național pentru Dezvoltarea Infrastructurii ,,Moldova - Proiect” (număr unic 617/MIDR/2026) are drept scop punerea în aplicare a Legii nr. 329/2025 prin extinderea domeniului de activitate și completarea atribuțiilor Instituției Publice Oficiul Național pentru Dezvoltarea Infrastructurii „Moldova–Proiect” cu competențe privind dezvoltarea sistemului de documente normative în construcții.
Autorul a prezentat sinteza avizelor parvenite în cadrul procesului de consultare publică a proiectului de către autoritățile responsabile de implementarea prevederilor conținute în proiect/instituțiilor interesate, fapt ce denotă aspectul definitivat al acestuia și întrunirea condițiilor stabilite de prevederile art.28 din Legea nr.82/2017.
În procesul de promovare a proiectului, au fost respectate rigorile de asigurare a transparenței decizionale statuate de prevederile art.8 lit.a)-d) din Legea nr. 239/2008 privind transparența în procesul decizional. 
Nota informativă a proiectului a fost structurată potrivit exigențelor de tehnică
legislativă statuate de prevederile art.30 lit.a)-f) din Legea nr. 100/2017 cu privire la actele normative.
Totodată, se menționează necesitatea aplicării noilor atribuții cu respectarea prevederilor Legii nr.329/2025 privind Fondul național de dezvoltare a sistemului de documente normative în construcții, în special a art. 12 privind crearea și funcționarea unității de implementare în cadrul IP ONDIMP, a art. 7 privind principiile de alocare a mijloacelor Fondului și a art. 13 privind monitorizarea și controlul utilizării acestora. Exercitarea atribuțiilor urmează a fi realizată cu respectarea principiilor de integritate instituțională prevăzute de Legea integrității nr. 82/2017, inclusiv prin asigurarea transparenței, responsabilității și prevenirii riscurilor de utilizare neconformă a mijloacelor financiare publice.
	S-a luat act de informare.

	
	Ministerul Justiției
nr. 04/1-8790 din 03.08.2026
	Norma de la subpct. 10.141.3 împuternicește Oficiul cu atribuția de „realizarea activităților aferente planificării, execuției și raportării utilizării mijloacelor Fondului național de dezvoltare a sistemului de documente normative în construcții”.
Totodată, art. 10 alin. (1) lit. d) și art. 13 alin. (3) din Legea nr. 329/2025 stabilesc în mod explicit că responsabilitatea legală și gestionarea mijloacelor Fondului revin organului central de specialitate (Ministerului).
În acest context, se va revizui textul normei de la subpct. 10.141.3, or, în varianta actuală textul normei este susceptibil de interpretări cu privire la transferul responsabilității gestionării și planificării financiare a Fondului de la Minister către Oficiu, care are doar rolul de implementare.
	Se acceptă.
Textul a fost redactat.

	
	
	Norma de la subpct. 10.141.5 atribuie Oficiului funcția de „asigurarea încheierii, evidenței și monitorizării contractelor cu membrii comitetelor tehnice în vederea realizării sarcinilor și achitării remunerării membrilor acestora conform art. 6 alin. (1) lit. f) din Legea nr. 329/2025 privind Fondul național de dezvoltare a sistemului de documente normative în construcții”. 
Conform art. 6 alin. (1) lit. f) din Legea nr. 329/2025, remunerarea membrilor comitetelor tehnice pentru servicii de consultanță și suport metodologic conform domeniilor de competență ale acestora, se efectuează în baza contractelor de prestări servicii încheiate între organul central de specialitate în domeniul construcțiilor și membrii comitetelor tehnice. 
Astfel, prin norma de la subpct. 10.141.5, autorul transferă dreptul/obligația de a încheia contracte și de a achita remunerarea direct către Oficiu. 
Aceasta reprezintă o depășire a cadrului legal stabilit prin legea primară (Legea nr. 329/2025). Prin Hotărâre a Guvernului nu se poate modifica subiectul raportului juridic contractual. Legea atribuie expres calitatea de parte contractantă Ministerului (organului central de specialitate), dar nu Oficiului. 
Cu referire la atribuția Ministerului de delegare a competențelor menționăm că potrivit art. 27 lit. h) din Legea nr. 98/2012, în exercitarea atribuţiilor, ministerul poate să delege, în caz de necesitate, în mod discreţionar, unele funcţii sau atribuţii autorităţilor administrative şi serviciilor publice desconcentrate din subordine, precum şi instituţiilor publice în care ele au calitatea de fondator, dacă aceasta nu contravine legislaţiei.
	Nu se acceptă.
Conform prevederilor art. 27 lit. h) din Legea nr. 98/2012 privind administrația publică centrală de specialitate, în exercitarea atribuțiilor, Ministerul este în drept să delege Oficiului, unde are calitatea de fondator, acțiunile de suport administrativ și operațional pentru asigurarea încheierii, evidenței și monitorizării contractelor cu membrii comitetelor tehnice în vederea realizării sarcinilor și achitării remunerării membrilor acestora conform art. 6 alin. (1) lit. f) din Legea nr. 329/2025 privind Fondul național de dezvoltare a sistemului de documente normative în construcții. Semnarea contractelor reprezintă acțiunea de ordin tehnic, care poate fi realizată doar în baza deciziilor Ministerului, aprobate de Consiliul național de coordonare a Fondului. 


 
                               Viceprim-ministru, ministru                                                                                     Vladimir BOLEA

